Modric, norocosul ghinionist: Albania - Spania 0-1; Italia - Croația 1-1
Spania, cu sacii în căruță și locul 1 securizat, a aliniat în meciul cu Albania o formație compusă doar din rezerve. Decizie strategică, nicidecum sfidătoare, în plus și rezervele iberice sunt la un nivel foarte înalt. Acest lucru s-a și văzut repede, Ferran Torres a înscris în minutul 13 și a trimis toată presiunea în celălat meci.